- Hindi News
- National
- परीक्षा केंद्र बदलने से परेशान जाखल के विद्यार्थियों ने किया रोष प्रदर्शन
परीक्षा केंद्र बदलने से परेशान जाखल के विद्यार्थियों ने किया रोष प्रदर्शन
जाखलके राजकीय वरिष्ठ माध्यमिक विद्यालय(लड़के) एवं केएम सरस्वती सीनियर सेकंडरी स्कूल के 10वीं एवं 12वीं कक्षा के विद्यार्थियों का परीक्षा केंद्र इस बार जाखल की बजाय टोहाना में बनाए जाने से परेशान विद्यार्थियों ने शुक्रवार जाखल मंडी में रोष प्रदर्शन किया।
विद्यार्थियों के रोष प्रदर्शन को हरियाणा विद्यालय अध्यापक संघ ने भी समर्थन दिया छात्र छात्राओं की परेशानी को जायज करार देते हुए इसके लिए बोर्ड अधिकारियों की कार्यप्रणाली पर सवाल उठाया। रोष प्रदर्शन के अंतर्गत विद्यार्थियों ने नायब तहसीलदार के माध्यम से हरियाणा शिक्षा बोर्ड भिवानी के नाम ज्ञापन भी सौंपा। जिसमें तत्काल प्रभाव से परीक्षा केंद्र टोहाना से बदलकर जाखल किए जाने की मांग की।
विद्यार्थियों का कहना है कि परीक्षा केंद्र जाखल से 22 किलोमीटर दूर होने के कारण विद्यार्थियों के साथ साथ उनके अभिभावकों को भी परेशानियों का सामना करना पड़ेगा। इसी परेशानी को लेकर हालांकि स्कूल प्रशासन बोर्ड अधिकारियों से निरंतर सेंटर बदलने की मांग कर चुके हैं लेकिन उनकी मांग पर ध्यान दिए जाने से परेशान विद्यार्थी शुक्रवार को सड़कों पर उतर आए।दोनों ही स्कूलों के छात्र छात्राओं ने शिक्षा बोर्ड एवं प्रदेश सरकार के खिलाफ नारेबाजी की। वहीं विद्यार्थियों को संबोधित करते हुए अध्यापक संघ के प्रदेश उपाध्यक्ष धर्मेंद्र ढ़ांडा ने कहा कि यह सब बोर्ड अधिकारियों की गलती का नतीजा है। जाखल से टोहाना जाने के लिए बस की सुविधा भी नहीं है विद्यार्थियों को जाखल से पहले कुलां अथवा मूनक जाना पड़ेगा उसके बाद बसें बदलकर टोहाना पहुंचेंगे।
जाखल में परीक्षा केंद्र बदले जाने से परेशान विद्यार्थी हरियाणा शिक्षा बोर्ड एवं सरकार के खिलाफ रोष प्रदर्शन करते हुए।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva